《泛舟至临江院》
宋代·郭印

清江借篙师，津流不须问。
行行镜中天，水鸟嗔人近。
绝岸得危镜，一目千里尽。
山川草木妍，造物无少吝。
谁知天壤间，眇然一方寸。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。